24/12/2019 | Administración LocalMunicipal
A Capela
Aprobación definitiva da modificación da ordenanza fiscal n.º 1 reguladora do imposto sobre bens inmobles

Acordo do Pleno do Concello da Capela de data 4 de novembro de 2019 polo que se aproba definitivamente a Modificación da Ordenanza Fiscal N.º 1 Reguladora do Imposto de Bens Inmobles. TEXTO Ao non terse presentado reclamacións durante o prazo de exposición ao público, queda automaticamente elevado a definitivo o Acordo plenario provisional deste Concello, de data 4 de novembro de 2019, sobre a modificación de Ordenanza Fiscal Reguladora do Imposto de Bens Inmobles, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co previsto no artigo 72 do RDL 2/2004, do 5 de marzo que regula o Texto refundido da Lei Reguladora de Facendas Locais, o tipo de gravame do Imposto sobre Bens Inmobles aplicable neste Concello queda fixado nos términos que se establecen no artigo seguinte.1.- O tipo de gravame do Imposto sobre Bens Inmobles aplicable ós bens de natureza urbana queda fixado no 0,55%. 2.- O tipo de gravame do Imposto sobre Bens Inmobles aplicable ós bens de natureza rústica queda fixado no 0,80%. 3.- O tipo de gravame do Imposto sobre Bens Inmobles aplicable ós bens de características especiais queda fixado no 1,3%. De conformidade co previsto no artigo 62.3 do RDL 2/2004, do 5 de marzo, que regula o texto refundido da Lei reguladora das Facendas Locais, en razón de criterios de eficiencia, economía na xestión recadatoria do imposto, establécense as seguintes exencións: A) Bens Inmobles de Natureza Urbana 1. Gozarán de exención os inmobles de natureza urbana que teñan unha cota líquida que non supere a contía de 2,70 euros.2. O novo Centro de Saúde do Concello da Capela, de titularidade pública da Xunta de Galicia. B) Bens Inmobles de Natureza Rústica Gozarán de exención os inmobles de natureza rústica que teñan unha cota líquida que non supere a contía de 1 euro.1. As bonificacións obrigatorias serán as establecidas nos apartados 1, 2 e 3 do artigo 73 do RDL 2/2004, do 5 de marzo, que regula o texto refundido da Lei reguladora das Facendas Locais.2. Gozarán dunha bonificación do 90 por cento da cota íntegra do imposto, aqueles inmobles nos que estean situadas únicamente construccións nas que se desenvolvan total e exclusivamente actividades agrarias, gandeiras e forestais pertencentes ao sector primario, que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, que xustifiquen tal declaración. No suposto que nun mesmo inmoble existan, ademáis das construccións indicadas no parágrafo anterior, outras construccións destinadas a un uso distinto das actividades agrarias, gandeiras ou forestais, aplicaráselle unha bonificación do 50 por cento da cota íntegra do imposto. Se nese mesmo inmoble se desenvolve unha actividade económica distinta á agraria ou gandeira non se poderá conceder bonificación algunha. Para poder aplicar esta bonificación á construcción cuxa existencia motiva a súa solicitude, deberá estar dada de alta debidamente no Catastro e ter asinado un valor catastral económico. A bonificación terá carácter rogado e xerará efectos a partir do período impositivo seguinte ao da presentación da solicitude. Para poder gozar desta bonificación os interesados deberán presentar a seguinte documentación: - Declaración responsable do titular da actividade, que pode coincidir ou non co suxeito pasivo, de que está desenvolvendo a actividade agraría, gandeira ou forestal, así como Certificado de Facenda no que conste a súa situación censual. - Declaración de que no inmoble para o que se solicita a bonificación non se está a desenvolver unha actividade económica distinta á agraria, gandeira ou forestal. Dita declaración deberá vir asinada polo suxeito pasivo. - Acreditación da titularidade catastral do inmoble. - Certificado de que o suxeito pasivo non ten débedas coa Facenda estatal, atunómica e local, nin coa Seguridade Social. - Xustificante de recoñecemento da explotación ou licenza da actividade correspondente. Unha vez informada a solicitude pola Secretaría-Intervención, formularase proposta ao Pleno da Corporación aos efectos de determinar se concorren as circunstancias para a declaración de especial interese ou utilidade municipal, decidindo tal asunto por maioría simple. O Concello realizará de oficio todas as actuacións precisas para a comprobación dos extremos exposto ao respecto desta bonificación. Os obrigados tributarios deberán comunicar no Concello calquera modificación relevante das condicións ou requisitos esixibles para a aplicación do beneficio fiscal. O órgano competente poderá declarar, previa audiencia do obrigado tributario por un prazo de 10 días, contados a partir da notificación da apertura de dito prazo, se procede ou non a continuación da aplicación do beneficio fiscal. De igual xeito se procederá cando a Administración coñeza por calquera medio a modificación das condicións ou os requisitos para a aplicación do beneficio fiscal. A presente ordenanza fiscal entrará en vigor ao día seguinte da súa publicación no Boletín Oficial da Provincia, e comezará a aplicarse a partires do día 1 de xaneiro de 2020, permanecendo en vigor ata a súa modificación ou derrogación expresa. A Capela, 19 de decembro de 2019 O alcalde Manuel Meizoso López